Aruküla, Raasiku vald 01.10.2020

Austatud president Arnold Rüütel

Lugupeetud riigikogu liikmed, minister Jaak Aab

Südamlik tere kõigile osalejatele

Mul on au ja rõõm teid tervitada Saaremaalt, täpsemalt meie ainukesest linnast Kuressaarest. Linnast, millele täna 30 aastat tagasi omistati omavalitsuslik staatus. Võin uhkusega öelda, et

Kuressaare linn ja Muhu vald on taasiseseisvunud Eesti esimesed omavalitsused!

Vaatamata sellele, et Kuressaare ei ole enam iseseisev omavalitsus, on linnal jätkuvalt tähtis koht, nüüd valla keskusena.

1. oktoober on alati pidupäev ka Muhu vallas, tähistatakse valla sünnipäeva, täna 30.

Täna, siin ja praegu, on mul meeldiv võimalus veelkordselt teada anda, et meil, Muhus ja Kuressaares, on lootus teid võõrustada 21.-23. oktoobril, et koos tähistada V Omavalitsuspäeva raames ka esimeste omavalitsuste moodustamise olulist aastapäeva. Seekordse, V Omavalitsuspäeva teema on Maaelu- ja regionaalareng koostöös. Tänaseks on oma osalemisest teada andnud ligi 200 inimest.

Elame keerulisel ja väljakutseid täis ajal. Üks teatud viirus dikteerib meie elu ettearvamatul moel…

Selget pead ja sooja südant omavalitsusasjade ajamisel, aga ka oma igapäevase elu korraldamisel.

Olgem terved ja hoitud!